Naturschutzgebitt Härebësch

D'Naturschutzgebitt Härebësch ass en Naturschutzgebitt zu Lëtzebuerg, an de Gemenge Käerch an Habscht, dat duerch e groussherzoglecht Reglement vum 22. Februar 2021 geschaf gouf.

Et huet eng Fläch vun 129 Hektar an erstreckt sech iwwer Deeler vum Härebësch, engem Bësch tëscht Käerch a Giewel am Süden, Habscht am Westen, der Äisch mat Simmer am Norden a Rued am Osten. 

D'geschützt Gebitt sengersäits besteet aus engem méi groussen Deel vun 101 Hektar, an engem méi klenge vun 28 ha, deen zum Zäitpunkt vu senger Schafung nach a Privatbesëtz war. 

Weiderhin ass et en Deel vum der Natura-2000-Schutzzon Dall vun der Mamer a vun der Äisch (LU0001018).

An der Mëtt vum Schutzgebitt ass e fréiere Steebroch, deen en eegene Biotop ass.  
 Biller 

 Kuckt och 
 Lëscht vu Lëtzebuerger Naturschutzgebidder

 Um Spaweck 

Harebesch
Kategorie:Gemeng Käerch
Kategorie:Gemeng Habscht